𞤒𞤭𞤥𞤩𞤫 𞤚𞤵𞤳𞤵𞤤𞤫𞥅𞤪

𞤚𞤵𞤳𞤵𞤤𞤫𞥅𞤪 (𞤢𞥄𞤪𞤢𞤦𞤵: 𞤼𞤵𞤳𞤵𞤤𞤮𞥅𞤪 𞤩𞤫 𞤲'𞤦𞤭𞤴𞤢𞤼𞤫𞥅 𞤳𞤢𞤣𞤭 𞤳𞤮 𞤖𞤢𞥄𞤤𞤨𞤵𞤤𞤢𞥄𞤪. 𞤈𞤫𞤲𞤣𞤮𞥅𞤶𞤭 𞤩𞤵𞤪𞤯𞤭 𞤬𞤢𞤥𞤯𞤵𞤣𞤫 𞤭𞤲𞤢 𞤲'𞤺𞤮𞥅𞤣𞤭 𞤫 𞤃𞤢𞤤𞤭 𞤫 𞤃𞤵𞤪𞤭𞤼𞤢𞤲𞤭. [𞥑] 𞤚𞤵𞤳𞤵𞤤𞤫𞥅𞤪 𞤫𞤲 𞤳𞤮 𞤤𞤭𞤧𞤤𞤢𞥄𞤥𞤵𞤴𞤢𞤲𞤳𞤮𞥅𞤩𞤫 𞤭𞤤𞤢 𞤳𞤢 𞤼𞤫𞥅𞤥𞤭𞤲𞤢𞤲𞤣𞤫 𞥑𞥑𞤩𞤭𞥅𞤪𞤫⁏ 𞤲'𞤣𞤮𞤲𞤵 𞤥𞤢𞤩𞥆𞤫 𞤤𞤭𞤧𞤤𞤢𞥄𞤥 𞤺𞤢𞤣𞤢𞤲𞤮⹁ 𞤼𞤭𞥅𞤯𞤲'𞤺𞤵⹁ 𞤲'𞤺𞤵 𞤲'𞤺𞤢𞤲𞤣𞤵-𞤯𞤢𞥄 𞤳𞤮 𞤧𞤭𞤬𞤢𞥄 𞤷𞤭𞤬𞤼𞤭𞤲𞤮𞥅𞤱𞤮⹁ 𞤳𞤮 "𞤺𞤫𞤯𞤫𞤤 𞤥𞤢𞤲𞤺𞤵 𞤥𞤢𞤱𞤲'𞤺𞤵 𞤱𞤮𞤲𞤢𞤲'𞤣𞤫 𞤩𞤫". [𞥑] [𞥒] 𞤇𞤫 𞤲'𞤺𞤮𞤲𞤭 𞤳𞤮 𞤫 𞤶𞤵𞥅𞤤𞤩𞤫 𞤢𞤣𞤢𞤲𞤩𞤫 𞤫 𞤣𞤭𞥅𞤱𞤢𞥄𞤲 𞤤𞤢𞥄𞤼𞤭𞥅𞤯𞤮 𞤅𞤫𞤲𞤫𞤺𞤢𞥄𞤤𞤭 𞤮𞥅. [𞥓] 𞤇𞤫 𞤲'𞤦𞤢𞤯𞤭𞥅 𞤣𞤢𞤪𞤲'𞤣𞤫 𞤥𞤢𞤱𞤲'𞤣𞤫 𞤫 𞤧𞤢𞥄𞤳𞤼𞤵𞤣𞤫 𞤂𞤭𞤧𞤤𞤢𞥄𞤥 𞤫 𞤲'𞤣𞤫𞤪 𞤖𞤭𞤪𞤲𞤢𞥄𞤲'𞤺𞤫 𞤀𞤬𞤪𞤭𞤳 𞤫 𞤴𞤮𞤲𞤼𞤢𞥄𞤶𞤭 𞤸𞤢𞤳𞥆𞤵𞤲'𞤣𞤫𞥅𞤶𞤭.

𞤇𞤫 𞤧𞤭𞤲𞤷𞤭 𞤤𞤢𞥄𞤥𞤢𞤼𞤫𞥅𞤪𞤭 𞤼𞤵𞤳𞤵𞤤𞤫𞥅𞤪 𞤥𞤢𞤱𞤲'𞤺𞤵 𞤲'𞤺𞤵𞥅 𞤫 𞤼𞤫𞥅𞤥𞤭𞤲𞤢𞤲𞤣𞤫 𞥑𞥙𞤩𞤭𞥅𞤪𞤫 𞤫 𞤺𞤢𞤪𞤣𞤢𞤺𞤮𞤤 𞤵𞤥𞤢𞤪 𞤅𞤢𞤭𞥅𞤣𞤵 𞤚𞤢𞥄𞤤 𞤱𞤢𞤯𞤲𞤮𞥅𞤯𞤮 𞤱𞤮𞤤𞤣𞤫 𞤣𞤭𞥅𞤲𞤫 𞤫 𞤤𞤫𞤰𞥆𞤭 𞤳𞤮𞤯𞤣𞤭𞥅𞤯𞤭 𞤫 𞤣𞤮𞥅𞤤𞤫 𞤬𞤢𞤪𞤢𞤲𞤧𞤭. [𞥒] [𞥔]

𞤚𞤵𞤳𞤵𞤤𞤫𞥅𞤪 𞤫𞤲 𞤳𞤮 𞤶𞤮𞥅𞤯𞤭𞥅𞤩𞤫 𞤫 𞤢𞥄𞤣𞤢𞥄𞤶𞤭⹁ 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤳𞤮 𞤫 𞤬𞤢𞤤𞤲'𞤣𞤫 𞤥𞤢𞥄𞤴𞤮 𞤅𞤫𞤲𞤫𞤺𞤢𞥄𞤤⹁ 𞤳𞤮 𞤲'𞤣𞤫𞤥𞤢 𞤫 𞤤𞤭𞤯𞥆𞤭 𞤫 𞤲'𞤺𞤢𞤴𞤲𞤢𞥄𞤳𞤢 𞤶𞤢𞤱𞤣𞤭 𞤲'𞤺𞤮𞤲𞤭 𞤺𞤮𞤤𞥆𞤫 𞤥𞤢𞤩𞥆𞤫 𞤩𞤵𞤪𞤯𞤫 𞤼𞤫𞥅𞤽𞤼𞤵𞤣𞤫. 𞤈𞤫𞤲𞤣𞤮 𞤚𞤮𞤵𞤷𞤮𞤵𞤤𞤫𞤵𞤪 𞤳𞤮 𞤪𞤫𞤲𞤣𞤮 𞤦𞤢𞥄𞤦𞤭𞤪𞤢𞥄𞤩𞤫⹁ 𞤳𞤮 𞤪𞤫𞤱𞤩𞤫 𞤸𞤫𞥅𞤱𞤩𞤫⹁ 𞤭𞤲𞤢 𞤶𞤮𞤺𞤭𞥅 𞤳𞤢𞤣𞤭 𞤪𞤫𞤲𞤣𞤮 𞤼𞤭𞥅𞤯𞤲'𞤺𞤮⹁ 𞤼𞤢𞤱𞤭 𞤭𞤲𞤢 𞤶𞤫𞤴𞤢𞥄 𞤸𞤫𞥅𞤲 𞤥𞤢𞤷𞥆𞤢𞤲'𞤺𞤢𞥄𞤺𞤵 𞤫 𞤲'𞤶𞤵𞤩𞥆𞤵𞤣𞤭 𞤺𞤮𞤪𞤭 𞤺𞤮𞤪𞤭. [𞥑] [𞥒] [𞥕] 𞤑𞤮 𞤭𞤲𞤢 𞤴𞤮𞤲𞤭 𞤫 𞤥𞤭𞤤𞤭𞤴𞤮𞤲𞤢𞥄𞤶𞤭 𞥑 𞤚𞤵𞤳𞤵𞤤𞤫 𞤭𞤲𞤢 𞤲'𞤺𞤮𞤲𞤭 𞤫 𞤖𞤭𞤪𞤲𞤢𞥄𞤲'𞤺𞤫 𞤀𞤬𞤪𞤭𞤳.

**<span lang="ar" dir="rtl">𞤳𞤮𞤯𞤢𞤲𞤯𞤫</span>**

𞤍𞤭 𞤩𞤵𞤪𞤭 𞤼𞤢𞤱𞤫𞥅𞤣𞤫 𞤳𞤮 𞤫 𞤣𞤭𞥅𞤱𞤢𞤲𞤵𞥅𞤶𞤭 𞤱𞤮𞤪𞤺𞤮 𞤅𞤫𞤲𞤫𞤺𞤢𞥄𞤤 𞤯𞤮 𞤯𞤭 𞤲'𞤺𞤮𞤲𞤭 𞥑𞥕% 𞤫 𞤴𞤭𞤥𞤩𞤫 𞤤𞤫𞤴𞤣𞤭 𞤲'𞤣𞤭𞥅. 𞤐'𞤁𞤫𞥅 𞤣𞤭𞥅𞤱𞤢𞥄𞤲 𞤳𞤮 𞤬𞤢𞤤𞤲'𞤣𞤫 𞤥𞤢𞥄𞤴𞤮 𞤅𞤫𞤲𞤫𞤺𞤢𞥄𞤤 𞤲'𞤣𞤭𞤴𞤢𞤥⹁ 𞤭𞤲𞤢 𞤪𞤫𞤱𞤭 𞤬𞤵𞤯𞤲𞤢𞥄𞤲'𞤺𞤫 𞤃𞤮𞤪𞤭𞤼𞤢𞤲𞤭. 𞤉 𞤶𞤢𞤥𞤢𞥄𞤲𞤵 𞤳𞤮𞤤𞤮𞤻𞤢𞥄𞤤 𞤫 𞤴𞤮𞤲𞤼𞤢 𞤸𞤢𞤲𞤣𞤫 𞤮𞥅⹁ 𞤱𞤮𞤲 𞤼𞤵𞥅𞤳𞤵𞤩𞤫 𞤳𞤮𞤯𞤼𞤭𞥅 𞤫 𞤪𞤫𞤱𞤮 𞤃𞤢𞤤𞤭. [𞥒] 𞤖𞤫𞤣𞥆𞤫 𞤥𞤭𞤤𞤭𞤴𞤮𞤽 𞤫𞤲𞤫 𞤲'𞤺𞤮𞤲𞤭 𞤫 𞤬𞤢𞤤𞤲'𞤣𞤫 𞤥𞤢𞥄𞤴𞤮 𞤅𞤫𞤲𞤫𞤺𞤢𞥄𞤤 𞤫 𞤸𞤫𞤣𞥆𞤫 𞥑𞥐𞥐 𞥐𞥐𞥐 𞤫 𞤃𞤢𞤤𞤭. [𞥑] [𞥖] 

**<span lang="ar" dir="rtl">𞤷𞤮𞤧𞤢𞥄𞤲𞤫𞥅𞤶𞤭 𞤫 𞤯𞤫𞤲𞤥𞤲𞤺𞤢𞤤</span>** 

𞤳𞤮 𞤱𞤮𞤲𞤢𞥄 𞤼𞤵𞥅𞤳𞤵𞤩𞤫⹁ 𞤩𞤫 𞤲'𞤦𞤭𞤴𞤫𞥅 𞤳𞤢𞤣𞤭 : 𞤼𞤮𞤪𞤮𞥅𞤩𞤫⹁ 𞤬𞤵𞥅𞤼𞤢𞤲𞤳𞤫 𞤱𞤢𞤤𞥆𞤢 𞤸𞤢𞥄𞤤𞤭𞤨𞤵𞤤𞤢𞥄𞤪 [𞥗] 𞤋𞤲𞤣𞤫 𞤚𞤵𞤳𞤵𞤤𞤫𞥅𞤪 𞤲'𞤣𞤫𞥅 𞤭𞤱𞤣𞤭 𞤥𞤵𞤥 𞤥𞤢𞥄𞤲𞤣𞤢𞥄𞤳𞤢⹁ 𞤱𞤮𞤲 𞤸𞤫𞥅𞤲 𞤭𞤲𞤢 𞤲'𞤦𞤭𞤴𞤢 𞤯𞤵𞤥 𞤳𞤮 𞤭𞤱𞤣𞤭 𞤬𞤢𞤪𞤢𞤲𞤧𞤭 𞤬𞤭𞤪𞤼𞤭 𞤳𞤮 "𞤫 𞤳𞤢𞤤𞤢 𞤲𞤮𞥅𞤲𞤫"⹁ 𞤭𞤲𞤢 𞤱𞤢𞥄𞤱𞤭 𞤱𞤮𞤲'𞤣𞤫 𞤫 𞤣𞤢𞤰𞥆𞤫 𞤳𞤫𞥅𞤱𞤯𞤭. 𞤋𞤲𞤢 𞤺𞤢𞤧𞤢 𞤼𞤢𞤱𞤢 𞤳𞤮 𞤦𞤮𞤲𞥆𞤵𞤺𞤮𞤤 𞤼𞤫𞤳𞤪𞤵𞤪𞤭⹁ 𞤸𞤫𞤤𞤥𞤫𞤪𞤫 𞤳𞤮 𞤢𞤣𞤭𞥅 𞤣𞤮𞥅𞤤𞤫𞤺𞤮𞤤 𞤯𞤵𞤲 𞤬𞤭𞤪𞤼𞤭 𞤳𞤮 "𞤴𞤭𞤥𞤩𞤫 𞤚𞤢𞤳𞤪𞤵𞤪". [𞥘] 

𞤑𞤮 𞤱𞤭𞤴𞤫𞤼𞤫𞥅 𞤷𞤫𞥅𞤪𞤺𞤢𞤤 𞤸𞤢𞤳𞥆𞤵𞤲'𞤣𞤫 𞤼𞤵𞥅𞤦𞤢𞤳𞤮𞥅𞤩𞤫 𞤫 𞤬𞤵𞤤𞤩𞤫 𞤫 𞤳𞤵𞥅𞤩𞤢𞤤⹁ 𞤳𞤮 𞤫𞤼𞤲𞤮𞤺𞤢𞤪𞤢𞥄𞤬𞤭 𞤫𞤲 𞤊𞤢𞤪𞤢𞤴𞤧𞤫 𞤷𞤭𞤬𞤭 𞤯𞤵𞤥 𞤫 𞤼𞤫𞥅𞤥𞤭𞤲𞤢𞤲𞤣𞤫 𞥑𞥙𞤩𞤭𞥅𞤪𞤫. 𞤇𞤫 𞤷𞤫𞥅𞤪𞤼𞤭 𞤸𞤢𞤳𞥆𞤵𞤲'𞤣𞤫 𞤚𞤵𞤳𞤵𞤤𞤫𞥅𞤪  𞤫𞤲 𞤩𞤫 𞤲'𞤺𞤢𞤲𞤣𞤵-𞤯𞤢𞥄 𞤳𞤮 𞤶𞤮𞥅𞤯𞤭𞥅𞤩𞤫⹁ 𞤲'𞤣𞤫𞤥𞤢⹁ 𞤬𞤢𞤲𞤢𞤼𞤭𞤳 𞤫𞤲 𞤫 𞤸𞤢𞤩𞤢𞤲𞤼𞤮𞥅𞤩𞤫 𞤌𞤪𞤮𞤨𞤲𞤢𞥄𞤩𞤫 𞤦𞤢𞤲𞤺𞤫 𞤺𞤮𞥅𞤼𞤮 𞤫 𞤆𞤫𞤵𞤤𞤸 𞤫𞤲 𞤺𞤮𞤲𞤩𞤫 𞤫 𞤴𞤢𞤸-𞤲'𞤺𞤢𞤪𞤼𞤢𞥄⹁ 𞤣𞤵𞤪𞤮𞥅𞤩𞤫⹁ 𞤣𞤮𞥅𞤧𞤩𞤫 𞤫 𞤺𞤮𞤤𞥆𞤮𞤲'𞤣𞤭𞤪𞤮𞥅𞤩𞤫 𞤦𞤢𞤲𞤺𞤫 𞤺𞤮𞤯𞥆𞤮⹁ 𞤳𞤮𞤲𞤮 𞤲'𞤺𞤮𞥅𞤤 𞤣𞤭𞤳𞤮𞤼𞤮𞤥𞤭 𞤳𞤮 𞤬𞤫𞤲𞤢𞥄𞤲'𞤣𞤫. [𞥙]

𞤚𞤵𞤳𞤵𞤤𞤫𞥅𞤪 𞤫𞤲 𞤭𞤲𞤢 𞤳𞤢𞥄𞤤𞤢 𞤆𞤵𞤤𞤢𞥄𞤪⹁ 𞤯𞤫𞤥𞤲'𞤺𞤢𞤤 𞤷𞤢𞤤𞤼𞤢𞤤 𞤀𞤼𞤤𞤢𞤲𞤼𞤭𞤳 𞤫 𞤲'𞤣𞤫𞤪 𞤺𞤢𞤤𞥆𞤫 𞤯𞤫𞤥𞤯𞤫 𞤐𞤭𞥅𞤧𞤫𞥅𞤪-𞤑𞤮𞤲'𞤺𞤮.  

**<span lang="ar" dir="rtl">𞤚𞤢𞤪𞤭𞤴𞤢</span>**

𞤉 𞤱𞤭𞤴𞤣𞤫 𞤸𞤢𞥄𞤤𞤢 𞤼𞤵𞥅𞤳𞤵𞤩𞤫 𞤫 𞤧𞤫𞤪𞤫𞥅𞤪 𞤫𞤲⹁ 𞤼𞤵𞥅𞤳𞤵𞤩𞤫 𞤳𞤮 𞤭𞤱𞤣𞤭 𞤼𞤢𞥄𞤲𞤭𞤪𞤢𞥄𞤩𞤫 𞤧𞤫𞤪𞤫𞤪 𞤫𞤲 𞤫 𞤬𞤵𞤤𞤩𞤫. [𞥑𞥐] 𞤐'𞤘𞤮𞤤𞤯𞤮𞥅 𞤢𞥄𞤣𞤢 𞤭𞤲𞤢 𞤱𞤢𞤤𞥆𞤭𞤼𞤢 𞤫 𞤢𞤲𞤣𞤵𞤩𞤫 𞤸𞤫𞥅𞤱𞤩𞤫⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤊𞤮𞤤𞤼𞥁 𞤫 𞤆𞤸𞤭𞤤𞥆𞤭𞤨𞤧. [𞥑𞥐] [𞥑𞥑] 𞤔𞤮𞤳𞥆𞤮𞤲'𞤣𞤭𞤪𞤢𞤤 𞤶𞤢𞤩𞤢𞤲'𞤺𞤢𞤤 𞤫 𞤲'𞤣𞤫𞤪 𞤧𞤭𞤬𞤢𞥄 𞤶𞤮𞤳𞥆𞤮𞤲'𞤣𞤭𞤪𞤫⹁ 𞤳𞤮 𞤢𞤲𞤣𞤵𞤩𞤫 𞤢𞤲𞤼𞤸𞤪𞤮𞤨𞤮𞤤𞤮𞤺𞤭𞤫 𞤲'𞤦𞤭𞤴𞤢𞤼𞤢 𞤶𞤮𞤳𞥆𞤮𞤲'𞤣𞤭𞤪𞤫 𞤶𞤮𞤳𞥆𞤮𞤲'𞤣𞤭𞤪𞤫⹁ 𞤭𞤲𞤢 𞤱𞤮𞥅𞤣𞤭 𞤸𞤢𞤳𞥆𞤵𞤲'𞤣𞤫 𞤅𞤫𞤪𞤫𞤪 𞤫 𞤚𞤮𞤵𞤷𞤮𞤵𞤤𞤫𞤵𞤪. [𞥑𞥒] 

𞤚𞤵𞤳𞤵𞤤𞤫𞥅𞤪  𞤭𞤲𞤢 𞤩𞤮𞥅𞤴𞤭 𞤸𞤮𞤯𞤣𞤫 𞤫 𞤣𞤭𞥅𞤱𞤢𞥄𞤲 𞤃𞤢𞥄𞤴𞤮 𞤅𞤫𞤲𞤫𞤺𞤢𞥄𞤤⹁ 𞤼𞤢𞤱𞤭 𞤳𞤮 𞤯𞤢𞤯𞤭 𞤤𞤢𞥄𞤥𞤵 𞤚𞤫𞤳𞤪𞤵𞤪 𞤴𞤵𞤩𞥆𞤮⹁ 𞤼𞤵𞤺𞥆𞤭 𞤼𞤫𞥅𞤥𞤭𞤲𞤢𞤲𞤣𞤫 𞥕𞤩𞤭𞥅𞤪𞤫. [𞥘] 𞤇𞤫 𞤲'𞤺𞤮𞤲𞤭 𞤳𞤮 𞤫 𞤤𞤢𞥄𞤥𞤵 𞤲'𞤺𞤵𞥅 𞤺𞤭𞤤𞤢 𞤫 𞤼𞤫𞥅𞤥𞤭𞤲𞤢𞤲𞤣𞤫 𞥑𞥐𞤩𞤭𞥅𞤪𞤫 𞤸𞤢𞥄 𞥑𞥘𞤩𞤭𞥅𞤪𞤫⹁ 𞤳𞤮𞤲𞤮 𞤩𞤫 𞤤𞤢𞥄𞤥𞤭𞥅𞤥𞤢 𞤩𞤫 𞤳𞤮 𞤤𞤢𞥄𞤥𞤩𞤫 𞤩𞤫 𞤲'𞤺𞤮𞤲𞤢𞥄 𞤼𞤵𞥅𞤦𞤢𞥄𞤶𞤭 𞤵𞤥𞥆𞤮𞤪𞤭𞥅𞤩𞤫 𞤫 𞤤𞤫𞤰𞥆𞤭 𞤺𞤮𞤯𞥆𞤭. 𞥟 [ 𞤃𞤮𞤴 ؟ ] 𞤉 𞤼𞤫𞥅𞤥𞤭𞤲𞤢𞤲𞤣𞤫 𞥑𞥘𞤩𞤭𞥅𞤪𞤫⹁ 𞤤𞤢𞥄𞤥𞤵 𞤚𞤮𞤵𞤷𞤮𞤵𞤤𞤫𞤵𞤪 𞤬𞤫𞥅𞤻𞤭𞥅 𞤲'𞤺𞤵 𞤴𞤫𞤼𞥆𞤭𞥅𞤥𞤢 𞤯𞤮 𞤸𞤢𞥄𞤯𞤭 𞤫 𞤼𞤫𞥅𞤥𞤭𞤲𞤢𞤲𞤣𞤫 𞥑𞥙𞤩𞤭𞥅𞤪𞤫 𞤫 𞤺𞤢𞤪𞤣𞤢𞤺𞤮𞤤 𞤸𞤮𞥅𞤪𞤫𞥅𞤶𞤮 𞤂𞤭𞤧𞤤𞤢𞥄𞤥 𞤦𞤭𞤴𞤫𞤼𞤫𞥅𞤯𞤮 𞤌𞤥𞤢𞤪 𞤅𞤢𞤭𞤣𞤮𞤵 𞤚𞤢𞤤𞥆. [𞥑] 𞤌𞤥𞤢𞤪 𞤶𞤭𞤦𞤭𞤲𞤢𞥄 𞤳𞤮 𞤫 𞤺𞤢𞤤𞥆𞤫 𞤣𞤭𞥅𞤲𞤫𞥅𞤶𞤭 𞤚𞤮𞤵𞤷𞤮𞤵𞤤𞤫𞤵𞤪 𞤫 𞤸𞤭𞤼𞤢𞥄𞤲'𞤣𞤫 𞥑𞥗𞥙𞥗. [𞥑𞥓] 𞤉 𞤲'𞤣𞤫𞤪 𞤲'𞤶𞤭𞤤𞥆𞤵 𞤥𞤢𞤳𞥆𞤮 𞤼𞤮 𞤃𞤢𞤳𞥆𞤢 𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥒𞥗⹁ 𞤌𞤥𞤢𞤪 𞤭𞤲𞤢 𞤱𞤭𞤴𞤫𞥅 « 𞤳𞤢𞤤𞤭𞥅𞤬𞤢 𞤀𞤬𞤪𞤭𞤳 𞤩𞤢𞤤𞤫𞥅𞤶𞤮 ». 𞤌 𞤢𞤪𞤼𞤭 𞤀𞤬𞤪𞤭𞤳 𞤸𞤭𞤪𞤲𞤢𞥄𞤲'𞤺𞤫 𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥓𞥓⹁ 𞤷𞤢𞤺𞥆𞤢𞤤 𞤯𞤵𞥅𞤥 𞤮 𞤶𞤢𞤲𞤺𞤭 𞤨𞤫𞥅𞤶𞤫 𞤨𞤮𞤤𞤭𞤼𞤭𞤳 𞤫 𞤥𞤢𞤸𞤲'𞤺𞤮 𞤣𞤮𞤱𞤤𞤢 𞤫 𞤶𞤵𞥅𞤯𞤫 𞤦𞤢𞥄𞤦𞤢 𞤥𞤢𞤳𞥆𞤮 𞤼𞤮 𞤳𞤢𞤤𞤭𞤬𞤢𞥄𞤲'𞤣𞤭 𞤅𞤮𞤳𞤮𞤼𞤮.

𞤌𞤥𞤢𞤪 𞤢𞤪𞤼𞤭 𞤅𞤫𞤲𞤫𞤺𞤢𞥄𞤤 𞤳𞤮 𞤸𞤭𞤼𞤢𞥄𞤲'𞤣𞤫 𞥑𞥘𞥔𞥕⹁ 𞤮 𞤬𞤵𞤯𞥆𞤭𞥅 𞤱𞤢𞥄𞤶𞤢𞥄𞤣𞤫 𞤂𞤭𞤧𞤤𞤢𞥄𞤥 𞤸𞤢𞤳𞥆𞤵𞤲'𞤣𞤫 𞤼𞤵𞥅𞤳𞤵𞤩𞤫. 𞤌 𞤸𞤫𞤩𞤭 𞤳𞤢𞤩𞤭𞤪𞤯𞤫 𞤫 𞤌𞤪𞤮𞤨⹁ [𞥑𞥔] 𞤷𞤢𞤺𞥆𞤢𞤤 𞤯𞤵𞥅𞤥 𞤮 𞤥𞤮𞥅𞤬𞤼𞤭 𞤚𞤵𞤳𞤵𞤤𞤫𞥅𞤪  𞤲'𞤺𞤢𞤥 𞤶𞤮𞤳𞥆𞤵𞤣𞤫 𞤸𞤢𞤪𞤫 𞤷𞤫𞤲𞤭𞥅𞤲'𞤣𞤫 𞤤𞤭𞤧𞤤𞤢𞥄𞤥 𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥕𞥔 𞤫 𞤤𞤫𞤰𞥆𞤭 𞤯𞤭 𞤲'𞤺𞤮𞤲𞤢𞥄 𞤶𞤵𞥅𞤤𞤩𞤫 𞤫 𞤶𞤵𞥅𞤤𞤩𞤫 𞤥𞤢𞤶𞥆𞤵𞤩𞤫. [𞥔] 𞤑𞤮𞤲𞤵𞥅𞤶𞤭 𞤚𞤮𞤵𞤷𞤮𞤵𞤤𞤫𞤵𞤪 𞤳𞤫𞤩𞤭𞥅. 𞤂𞤢𞥄𞤥𞤢𞥄𞤲'𞤣𞤭 𞤚𞤵𞤳𞤵𞤤𞤫 𞤥𞤢𞤱𞤲𞤭⹁ 𞤴𞤢𞥄𞤶𞤭 𞤺𞤭𞤤𞤢 𞤫 𞤅𞤫𞤲𞤫𞤺𞤢𞥄𞤤 𞤸𞤢𞥄 𞤫 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤃𞤢𞤤𞤭 𞤫 𞤲'𞤣𞤫𞤪 𞤣𞤵𞥅𞤩𞤭 𞤧𞤢𞤨𞥆𞤮 𞤺𞤢𞤪𞤮𞥅𞤶𞤭 𞤯𞤭𞥅. 𞤇𞤭𞤴𞤭𞥅𞤳𞤮 𞤦𞤭𞤴𞤫𞤼𞤫𞥅𞤯𞤮 𞤃𞤵𞤧𞤼𞤢𞤬𞤢𞥄 𞤤𞤢𞥄𞤥𞤭𞥅 𞤲'𞤣𞤭𞥅 𞤤𞤢𞥄𞤥𞤤𞤢𞥄𞤥𞤵 𞤫 𞤼𞤵𞥅𞤦𞤢𞤳𞤮𞥅𞤩𞤫 𞤸𞤢𞤳𞥆𞤵𞤲'𞤣𞤫 𞥑𞥘𞥖𞥔 𞤸𞤢𞥄 𞥑𞥘𞥗𞥐⹁ 𞤪𞤫𞤱𞤭 𞤸𞤫𞥅𞤲 𞤳𞤮 𞤩𞤭𞤴𞤭𞥅𞤳𞤮 𞤯𞤭𞤯𞤢𞤩𞤮 𞤌𞤥𞤢𞤪 𞤦𞤭𞤴𞤫𞤼𞤫𞥅𞤯𞤮 𞤀𞤸𞤥𞤢𞤣𞤵 𞤚𞤢𞤤𞥆. 𞤂𞤢𞥄𞤥𞤵 𞤀𞤸𞤥𞤢𞤣𞤵⹁ 𞤘𞤢𞤤𞥆𞤭𞤫𞤲𞤭 𞤫 𞤔𞤮𞤬𞥆𞤪𞤫⹁ 𞤳𞤮 « 𞤣𞤫𞤧𞤨𞤮𞥅𞤼 𞤼𞤵𞥅𞤳𞤵-𞤶𞤵𞥅𞤤𞤩𞤫 » 𞤫 𞤣𞤮𞤱 𞤤𞤫𞤰𞥆𞤭 𞤃𞤢𞤲'𞤣𞤭𞤲'𞤺𞤮𞥅𞤶𞤭 𞤫 𞤄𞤢𞤲'𞤦𞤢𞤪𞤢𞥄𞤶𞤭. [𞥑𞥕] 𞤂𞤢𞥄𞤥𞤵 𞤲'𞤺𞤵𞥅 𞤴𞤢𞤲𞤭 𞤫 𞤳𞤭𞤼𞤢𞥄𞤤𞤫 𞥑𞥘𞥘𞥐 𞤲'𞤣𞤫 𞤊𞤵𞤤𞤩𞤫 𞤫 𞤚𞤵𞤱𞤢𞥄𞤪𞤫𞤺 𞤫𞤲⹁ 𞤫 𞤃𞤢𞤮𞤪 𞤫𞤲 𞤲'𞤶𞤢𞤲𞤭 𞤫 𞤚𞤵𞤳𞤵𞤤𞤫𞥅𞤪 𞤫𞤲⹁ [𞥔] 𞤱𞤮𞤤𞤣𞤫 𞤲'𞤣𞤫𞤪 𞤤𞤫𞤴𞤣𞤭 𞤸𞤢𞤳𞥆𞤵𞤲'𞤣𞤫 𞤥𞤢𞤱𞤩𞤫 𞤚𞤵𞤳𞤵𞤤𞤫𞥅𞤪 𞤫𞤲 𞤲𞤮𞤳𞥆𞤵 𞤮𞥅 𞤴𞤢𞤲𞤭 𞤫 𞤣𞤭𞥅𞤱𞤢𞥄𞤲 𞤮𞥅. 𞤂𞤢𞥄𞤥𞤢𞥄𞤲'𞤣𞤭 𞤲'𞤣𞤭 𞤶𞤮𞥅𞤬𞤭 𞤳𞤮 𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥙𞥑⹁ 𞤷𞤢𞤺𞥆𞤢𞤤 𞤲'𞤣𞤫 𞤳𞤮𞤲𞤵 𞤊𞤢𞤪𞤢𞤴𞤧𞤫 𞤴𞤢𞤲𞤭 𞤫 𞤣𞤭𞥅𞤱𞤢𞥄𞤲 𞤸𞤫𞥅.

**<span lang="ar" dir="rtl">𞤒𞤭𞤥𞤩𞤫 𞤩𞤫𞤲 𞤫 𞤪𞤫𞤲𞤣𞤮</span>**

𞤚𞤵𞥅𞤳𞤵𞤩𞤫 𞤭𞤲𞤢 𞤳𞤢𞥄𞤤𞤢 𞤯𞤫𞤥𞤲'𞤺𞤢𞤤 𞤊𞤮𞤵𞤼𞤢 𞤚𞤮𞥅𞤪𞤮⹁ 𞤆𞤵𞤤𞤢𞥄𞤪. 𞤇𞤫 𞤲'𞤦𞤭𞤴𞤢𞤼𞤢 𞤳𞤮'𞤫 𞤥𞤢𞤩𞥆𞤫 𞤳𞤮 𞤖𞤢𞥄𞤤𞤨𞤵𞤤𞤢𞥄𞤪'𞤫𞤲 𞤯𞤵𞤥 𞤬𞤭𞤪𞤼𞤭 𞤳𞤮 "𞤩𞤫 𞤸𞤢𞥄𞤤𞤢 𞤆𞤵𞤤𞤢𞥄𞤪". 𞤑𞤮 𞤩𞤫 𞤶𞤵𞥅𞤤𞤩𞤫. 𞤚𞤮 𞤦𞤢𞤲𞤺𞤫 𞤨𞤭𞤲𞤢𞤤⹁ 𞤼𞤵𞥅𞤦𞤢𞤳𞤮𞥅𞤩𞤫 𞤭𞤲𞤢 𞤷𞤫𞥅𞤪𞤼𞤭 𞤫 𞤤𞤫𞤰𞥆𞤭 𞤊𞤵𞤤𞤩𞤫 𞤺𞤮𞤯𞥆𞤭 𞤯𞤭𞥅 𞤫 𞤧𞤭𞤬𞤢𞥄 𞤶𞤮𞥅𞤯𞤲'𞤣𞤫 𞤪𞤫𞤲𞤣𞤮 𞤥𞤵𞤥 𞤫𞤲. 

**<span lang="ar" dir="rtl">𞤚𞤢𞤰𞤪𞤫 𞤪𞤫𞤲𞤣𞤮</span>**

𞤈𞤫𞤲𞤣𞤮 𞤚𞤵𞤳𞤵𞤤𞤫𞥅𞤪 𞤳𞤮 𞤦𞤢𞥄𞤦𞤭𞤪𞤢𞥄𞤩𞤫⹁ 𞤬𞤫𞤷𞥆𞤭𞥅 𞤳𞤮 𞤫 𞤲'𞤦𞤢𞤴𞤣𞤭𞥅𞤶𞤭 𞤳𞤢𞤧𞤼𞤢𞥄𞤶𞤭 𞤼𞤭𞥅𞤯𞥆𞤭 𞤫 𞤼𞤭𞥅𞤯𞥆𞤭. [𞥑] [𞥑𞥖] 

𞤉 𞤲'𞤣𞤫𞤪 𞤳𞤢𞤧𞤼𞤢𞥄𞤶𞤭 𞤚𞤵𞤳𞤵𞤤𞤫𞥅𞤪 𞤶𞤮𞤴 𞤯𞤭𞥅⹁ 𞤳𞤢𞤧𞤼𞤢𞥄𞤶𞤭 𞤩𞤵𞤪𞤯𞤭 𞤼𞤮𞥅𞤱𞤣𞤫 𞤯𞤭𞥅 𞤳𞤮 𞤷𞤵𞥅𞤯𞤭 𞤢𞤪𞤣𞤭𞥅𞤩𞤫 𞤤𞤢𞥄𞤥𞤩𞤫 𞤫 𞤢𞤲𞤣𞤵𞤩𞤫 𞤶𞤵𞥅𞤤𞤩𞤫 𞤦𞤭𞤴𞤫𞤼𞤫𞥅𞤯𞤭 𞤚𞤮𞥅𞤪𞤮𞤩𞥆𞤫. 𞤂𞤫𞤧 𞤥𞤢𞤩𞥆𞤫 𞤳𞤮 𞤈𞤭𞤥𞤩𞤫⹁ 𞤱𞤢𞤤𞥆𞤢 𞤲'𞤶𞤵𞤩𞥆𞤵𞤣𞤭⹁ 𞤴𞤫𞥅𞤴𞤮𞥅𞤩𞤫 𞤫 𞤪𞤫𞤥𞤮𞥅𞤩𞤫. 𞤻𞤫𞥅𞤻𞤵𞤩𞤫⹁  𞤫 𞤪𞤫𞤲𞤣𞤮 𞤚𞤵𞤳𞤵𞤤𞤫𞥅𞤪⹁ 𞤕𞤢𞤼𞤢𞤤 𞤲𞤢𞤴𞤢𞤩𞤢𞤤 𞤲'𞤺𞤢𞤤 𞤱𞤭𞤴𞤫𞤼𞤫𞥅 𞤳𞤮 𞤘𞤢𞤤𞥆𞤵𞤲𞤳𞤮𞥅𞤩𞤫 𞤱𞤢𞤤𞥆𞤢 𞤶𞤭𞤴𞤢𞥄𞤩𞤫 𞤱𞤢𞤤𞥆𞤢 𞤭𞤱𞤣𞤭 𞤶𞤭𞤴𞤢𞥄𞤩𞤫 “𞤩𞤫 𞤲'𞤣𞤭𞤥𞤯𞤭𞤲𞤢𞥄”. 𞤚𞤢𞤰𞤪𞤫 𞤤𞤫𞤧𞤪𞤫 𞤫 𞤲'𞤣𞤫𞤪 𞤚𞤵𞤳𞤵𞤤𞤫𞥅𞤪  𞤳𞤮 𞤲'𞤣𞤫 𞤃𞤢𞤷𞥆𞤵𞤩𞤫 𞤱𞤢𞤤𞥆𞤢 𞤶𞤭𞤴𞤢𞥄𞤩𞤫. [𞥑] [𞥑𞥗] 𞤃𞤢𞤷𞥆𞤵𞤩𞤫 𞤳𞤫𞤩𞤢𞥄𞤥𞤢 𞤫 𞤲'𞤶𞤭𞥅𞤥𞤢𞥄𞤲'𞤣𞤭 𞤤𞤫𞤰𞥆𞤭 𞤸𞤫𞥅𞤬𞤫𞤪𞤩𞤫 𞤱𞤢𞤤𞥆𞤢 𞤧𞤮𞥅𞤣𞤫𞥅𞤣𞤫 𞤫 𞤲'𞤣𞤫𞤪 𞤤𞤵𞥅𞤥𞤮𞥅𞤶𞤭 𞤥𞤢𞤷𞥆𞤵𞤩𞤫⹁ [𞥑𞥘] 𞤱𞤢𞤤𞥆𞤢 𞤣𞤢𞤪𞤲'𞤣𞤫 𞤪𞤮𞤲𞤫𞤼𞤫𞥅. [𞥑𞥙] 

𞤖𞤭𞤫𞤪𞤢𞤪𞤷𞤸𞤭𞤷𞤢𞤤 𞤧𞤮𞤷𞤭𞤢𞤤 𞤧𞤼𞤪𞤢𞤼𞤭𞤬𞤭𞤷𞤢𞤼𞤭𞤮𞤲 𞤱𞤮𞤲𞥆𞤮𞥅 𞤳𞤮 𞤲'𞤶𞤵𞤩𞥆𞤵𞤣𞤭 𞤵𞤣𞥆𞤭𞤼𞤭𞥅𞤲'𞤣𞤭 𞤼𞤮 𞤦𞤢𞤲𞤺𞤫 𞤬𞤢𞤺𞥆𞤵𞤣𞤵⹁ 𞤲'𞤣𞤭 𞤢𞤣𞥆𞤢𞤲𞤭 𞤼𞤢𞥄𞤪𞤭𞥅𞤲'𞤣𞤭 𞤽𞤢𞤳𞥆𞤫𞥅𞤲'𞤣𞤫 𞤨𞤮𞤼𞤢𞤤 𞤥𞤢𞤱𞤲'𞤣𞤫. 𞤔𞤫𞤴𞤭 𞤫 𞤤𞤫𞤴𞤣𞤭 𞤳𞤮 𞤼𞤫𞤪𞤯𞤫 𞤳𞤢𞤧𞤼𞤢𞥄𞤶𞤭 𞤼𞤮𞥅𞤱𞤯𞤭 𞤼𞤢𞤲 𞤲'𞤶𞤮𞤺𞤭𞤲𞤮𞥅. [𞥒] [𞥒𞥐] 𞤘𞤮𞤤𞥆𞤫 𞤫 𞤼𞤫𞤪𞤯𞤫 𞤳𞤢𞤧𞤼𞤢𞥄𞤶𞤭 𞤳𞤮 𞤲'𞤣𞤮𞤲𞤢𞥄𞤲'𞤣𞤭. 𞤑𞤢𞤧𞤼𞤢𞥄𞤶𞤭 𞤚𞤮𞤵𞤷𞤮𞤵𞤤𞤫𞤵𞤪 𞤯𞤭𞥅 𞤳𞤮 𞤶𞤮𞤥 𞤫𞤲 𞤺𞤢𞤤𞥆𞤫𞥅𞤶𞤭⹁ 𞤷𞤫𞥅𞤪𞤼𞤵𞤯𞤭⹁ 𞤣𞤫𞤱𞤺𞤢𞤤 𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫 𞤭𞤲𞤢 𞤬𞤢𞤥𞤯𞤭. [𞥒𞥑] [𞥒𞥒] 𞤁𞤭𞥅𞤲𞤫𞥅𞤶𞤭 𞤫 𞤲'𞤣𞤫𞤪 𞤼𞤵𞥅𞤦𞤢𞤳𞤮𞥅𞤩𞤫 𞤲𞤮 𞤫 𞤲'𞤣𞤫𞤪 𞤱𞤮𞤤𞤮𞤬 𞤫𞤲 𞤲'𞤦𞤢𞤯𞤭 𞤬𞤫𞤣𞥆𞤫 𞤷𞤫𞥅𞤪𞤼𞤵𞤲'𞤣𞤫. 𞤀𞤪𞤣𞤭𞥅𞤩𞤫 𞤣𞤭𞥅𞤲𞤫𞥅𞤶𞤭 𞤲'𞤺𞤮𞤲𞤢𞥄𞤲𞤮 𞤫 𞤲'𞤣𞤫𞤪 𞤣𞤢𞥄𞤪𞤼𞤮𞤤 𞤶𞤵𞥅𞤼𞤲'𞤺𞤮𞤤 𞤤𞤫𞤻𞤮𞤤 𞤚𞤮𞤵𞤷𞤮𞤵𞤤𞤫𞤵𞤪⹁ 𞤳𞤮𞤲𞤮 𞤭𞤲𞤢 𞤬𞤢𞤥𞤯𞤭 𞤯𞤮 𞤼𞤫𞤪𞤯𞤫 𞤤𞤫𞤰𞥆𞤭 𞤯𞤭𞥅 𞤲'𞤦𞤢𞤯𞤼𞤢𞤼𞤢 𞤱𞤮𞤲'𞤣𞤫 𞤢𞤲𞤣𞤵𞤩𞤫 𞤣𞤭𞥅𞤲𞤫⹁ 𞤫 𞤱𞤭𞤴𞤣𞤫 𞤈ü𞤣𞤭𞤺𞤫𞤪 𞤅𞤫𞥅𞤧𞤫𞤥𞤢𞤲𞥆⹁ 𞤧𞤭𞤦𞤵 𞤩𞤫 𞤲'𞤶𞤭𞤴𞤼𞤢𞥄𞤳𞤢 𞤲𞤮 𞤬𞤫𞥅𞤱𞤭 𞤫 “𞤧𞤼𞤢𞤲'𞤣𞤢𞤪𞤣𞤧 𞤷𞤤𞤫𞤪𞤭𞤷𞤢𞤤 𞤮𞤬... 𞤣𞤫𞤱𞤢𞤤”.

**<span lang="ar" dir="rtl">𞤚𞤫𞥅𞤺𞤢𞤤</span>**

𞤉 𞤲'𞤣𞤫𞤪 𞤚𞤮𞤵𞤷𞤮𞤵𞤤𞤫𞤵𞤪 𞤫𞤲⹁ 𞤣𞤫𞤱𞤺𞤢𞤤 𞤭𞤲𞤢 𞤯𞤢𞤩𞥆𞤭 𞤣𞤮𞤳𞥆𞤢𞤤 𞤲'𞤺𞤢𞤤 𞤩𞤫𞤧𞤲'𞤺𞤵 𞤶𞤮𞤥𞤦𞤢𞥄𞤶𞤮 𞤮𞥅 𞤴𞤮𞤩𞤢𞤼𞤢. 𞤄𞤮𞤶𞤫𞤤 𞤵𞤥𞥆𞤮𞤪𞤭𞥅𞤯𞤮 𞤫 𞤺𞤢𞤤𞥆𞤫 𞤼𞤮𞥅𞤱𞤯𞤮 𞤫 𞤲'𞤣𞤫𞤪 𞤪𞤫𞤲𞤣𞤮⹁ 𞤳𞤮 𞤱𞤢𞤴𞤭 𞤲𞤮 𞤺𞤢𞤤𞥆𞤫 𞤼𞤫𞤣𞥆𞤵𞤯𞤮⹁ 𞤭𞤲𞤢 𞤯𞤢𞤥𞤭𞤲𞤭𞥅 𞤴𞤮𞤩𞤣𞤫 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤧𞤵𞤳𞤢 𞤣𞤫𞤦𞥆𞤮 𞤥𞤮 𞤣𞤢𞤪𞤲'𞤣𞤫 𞤥𞤵𞤥 𞤩𞤵𞤪𞤭 𞤬𞤢𞤥𞤯𞤵𞤣𞤫⹁ 𞤳𞤮 𞤱𞤢𞤴𞤭 𞤲𞤮 𞤳𞤢𞤧𞤼𞤢 𞤢𞤪𞤼𞤭𞤧𞤢𞤲 𞤱𞤢𞤤𞥆𞤢 𞤺𞤢𞤤𞥆𞤫 𞤥𞤢𞤷𞥆𞤵𞤯𞤮. [𞥒]

𞤁𞤫𞤱𞤺𞤢𞤤 𞤲'𞤺𞤢𞤤 𞤳𞤮 𞤶𞤵𞤥𞤢𞥄 𞤼𞤢𞤦𞤭𞤼𞤭𞤲𞤭 𞤯𞤵𞤥. 𞤔𞤮𞤥𞤦𞤢𞥄𞤶𞤮 𞤮𞥅 𞤢𞤪𞤭 𞤸𞤮𞤯𞤣𞤫 𞤫 𞤺𞤢𞤤𞥆𞤫 𞤺𞤮𞤪𞤳𞤮 𞤥𞤵𞤥. 𞤉 𞤢𞥄𞤣𞤢𞥄𞤶𞤭⹁ 𞤸𞤢𞤣𞤫 𞤣𞤫𞤱𞤺𞤢𞤤 𞤲'𞤺𞤢𞤤 𞤼𞤭𞤥𞥆𞤵𞤣𞤫⹁ 𞤲𞤫𞥅𞤲𞤫 𞤶𞤮𞤥𞤦𞤢𞥄𞤶𞤮 𞤮𞥅 𞤭𞤲𞤢 𞤰𞤫𞥅𞤱𞤢 𞤧𞤮 𞤼𞤢𞤱𞤭𞥅 𞤧𞤵𞤳𞤢 𞤣𞤫𞤦𞥆𞤮 𞤮𞥅 𞤳𞤮 𞤣𞤫𞤦𞥆𞤮 𞤶𞤮𞤥 𞤧𞤵𞥅𞤣𞤵⹁ 𞤷𞤢𞤺𞥆𞤢𞤤 𞤯𞤵𞥅𞤥 𞤭𞤲𞤢 𞤤𞤮𞥅𞤼𞤢⹁ 𞤭𞤲𞤢 𞤩𞤵𞥅𞤩𞤲𞤢 𞤯𞤵𞤥. 𞤐'𞤁𞤫𞥅𞤲 𞤶𞤮𞤥𞤦𞤢𞥄𞤶𞤮 𞤮𞥅 𞤭𞤲𞤢 𞤲𞤢𞥄𞤼𞤢 𞤫 𞤻𞤢𞤤𞤲'𞤺𞤵 𞤣𞤫𞤱𞤺𞤢𞤤 𞤲'𞤺𞤵 𞤼𞤫𞤪𞤯𞤫 𞤱𞤵𞤪𞤮 𞤲'𞤺𞤮𞥅 𞤼𞤢𞤱𞤼𞤮𞤪𞤢𞥄⹁ 𞤳𞤮 𞤯𞤵𞤥 𞤱𞤮𞤲𞤭 𞤬𞤵𞤯𞥆𞤮𞥅𞤣𞤫 𞤣𞤫𞤱𞤺𞤢𞤤 𞤳𞤫𞤧𞤢𞤤.

**<span lang="ar" dir="rtl">𞤔𞤭𞤦𞤭𞤲𞤢𞤲𞤣𞤫 𞤫 𞤭𞤲𞤣𞤫</span>**

𞤒𞤮𞤲𞤼𞤫𞤪𞤫 𞤷𞤢𞤺𞥆𞤢𞤤 𞤶𞤭𞤦𞤭𞤲𞤫𞥅𞤣𞤫⹁ 𞤩𞤭𞤯𞥆𞤮 𞤮𞥅 𞤭𞤲𞥆𞤭𞤪𞤼𞤫𞥅⹁ 𞤺𞤮𞤪𞤺𞤮𞤤 (𞤥𞤭𞤻𞤭 𞤥𞤵𞤥 𞤣𞤫𞤦𞥆𞤮) 𞤼𞤢𞤰𞤢 𞤺𞤢𞥄𞤧𞤢 𞤥𞤵𞤥. 𞤄𞤢𞥄𞤦𞤢 𞤮𞥅 𞤭𞤲𞤢 𞤸𞤢𞥄𞤤𞤢𞤲𞤢 𞤷𞤫𞤪𞤲𞤮 𞤮𞥅 𞤭𞤲𞤣𞤫 𞤲'𞤣𞤫 𞤮 𞤧𞤵𞤩𞤭𞥅 𞤲'𞤣𞤫𞥅⹁ 𞤷𞤢𞤺𞥆𞤢𞤤 𞤯𞤵𞥅𞤥 𞤷𞤫𞤪𞤲𞤮 𞤮𞥅 𞤭𞤲𞤢 𞤩𞤵𞥅𞤩𞤲𞤢 𞤭𞤲𞤣𞤫 𞤲'𞤣𞤫𞥅 𞤫 𞤲𞤮𞤬𞤪𞤵 𞤷𞤵𞤳𞤢𞤤𞤫𞤤 𞤲'𞤺𞤫𞤤⹁ 𞤭𞤲𞤢 𞤼𞤮𞤪𞤢𞤲𞤮𞥅𞤥𞤮. 𞤐'𞤁𞤫𞥅𞤲⹁ 𞤷𞤫𞤪𞤲𞤮 𞤮𞤲 𞤭𞤲𞤢 𞤸𞤵𞤥𞤨𞤭𞤼𞤢 𞤺𞤢𞤱𞤤𞤮 𞤭𞤲𞤣𞤫 𞤧𞤵𞤩𞤢𞥄𞤲'𞤣𞤫 𞤲'𞤣𞤫𞥅⹁ 𞤺𞤢𞤱𞤤𞤮 𞤮𞥅 𞤢𞤲𞤣𞤭𞤲𞤢 𞤱𞤵𞤪𞤮 𞤲'𞤺𞤮𞥅 𞤭𞤲𞤣𞤫 𞤲'𞤣𞤫𞥅.